Hvis udlejer ikke afholder indflytningssyn, og udlejer lejer mere end ét lejemål ud, mister udlejer retten til at kræve istandsættelse ved fraflytning. Selvom udlejer ikke afholder indflytningssyn, er det vigtigt, du kontakter udlejer og gør opmærksom på eventuelle ting, du ønsker udbedret, hvis de ikke lever op til det aftalte. Derudover er det vigtigt, du laver en fejl- og mangelliste med ting, du ikke nødvendigvis ønsker udbedret, men som du samtidig ikke ønsker at hæfte for ved fraflytning.